“กสิกร” หวนทำบทวิเคราะห์ JAS เคาะเป้าหนัก 7.88 บาท ลุ้นปันผลล็อตใหญ่!
"กสิกร" หวนทำบทวิเคราะห์ JAS เคาะเป้าหนัก 7.88 บาท ลุ้นปันผลล็อตใหญ่! โดยราคาหุ้นปิดตลาดวันนี้(12ก.ย.) ที่ระดับ 5.15 บาท บวก 0.10 บาท หรือ 1.94% ด้วยมูลค่าซื้อขาย 178.99 ล้านบาท
11 ก.ย. 2561

ผู้สื่อข่าวรายงานว่า บริษัทจัสมิน อินเตอร์เนชั่นแนล จำกัด (มหาชน) หรือ JAS  ปิดตลาดวันนี้(12ก.ย.)ที่ระดับ 5.15 บาท บวก 0.10 บาท หรือ 1.94% ด้วยมูลค่าซื้อขาย 178.99 ล้านบาท คาดเก็งกำไรหลังโบรกฯปรับคำแนะนำจากถือเป็นซื้อและคาดจะเป็นปััยบวกให้นักลงทุนได้รับเงินปันผลต่อหุ้นสูงในอนาคต

บล.กสิกรไทย  ระบุในบทวิเคราะห์วันนี้(12ก.ย.) ว่า บริษัทกลับมาทำบทวิเคราะห์ JAS ด้วยคำแนะนำ “ซื้อ” และราคาเป้าหมายปี 2562 อิงวิธีรวมส่วนธุรกิจ (SOTP) ที่ 7.88 บาท จากคำแนะนำก่อนที่ “ถือ” ด้วยราคาเป้าหมายที่ 5.5 บาท ทั้งนี้คาดว่า JAS จะได้ข้อสรุปสำหรับการขายสินทรัพย์ครั้งที่ 2 และ 3 รวมถึงรายการเช่าคืนกับ JASIF ในเดือน ต.ค. 
โดยประเมินว่ารายการเหล่านี้จะช่วยกระตุ้นเงินปันผลต่อหุ้น (DPS) เป็น 1.24 บาทในปี 2562 และ 0.8 บาทในปี 2563 หรือคิดเป็นอัตราผลตอบแทนเงินปันผล (DY) ที่ 40% นอกจากนี้เล็งเห็นถึงอัตราการเข้าถึงที่สูงขึ้นในธุรกิจ fixed broadband (FBB) ในกลุ่มครัวเรือน และประโยชน์ที่ JAS จะได้รับจากจุดยืนที่แข็งแกร่งในตลาดต่างจังหวัดที่มีการแข่งขันต่ำ
ทั้งนีได้รวมข้อตกลงการขายสินทรัพย์และการเช่าคืนเข้ามาในประมาณการของแล้ว ซึ่งทำให้มีประมาณการกำไรปกติในปี 2561-63 ลดลง 17-54% แต่ขณะเดียวกันก็ได้ปรับเพิ่มราคาเป้าหมายปี 2562 อิงวิธี SOTP ขึ้น 43% เพื่อสะท้อนถึงรายได้ธุรกิจ FBB ที่เติบโตเร็วขึ้น และมูลค่าส่วนเพิ่มจาก JASIF ที่ปรับสูงขึ้น